stanford-oval/wikipedia huggingface dataset:
เทศบาลตำบลร่วมจิต

| เทศบาลตำบลร่วมจิต |
| --- | --- |
เทศบาลตำบล
สำนักงานเทศบาลตำบลร่วมจิต
ทต.ร่วมจิตที่ตั้งของเทศบาลตำบลร่วมจิต
พิกัด: 17°42′29.5″N 100°20′48.1″E﻿ / ﻿17.708194°N 100.346694°E﻿ / 17.708194; 100.346694
ประเทศ:  ไทย
จังหวัด: อุตรดิตถ์
อำเภอ: ท่าปลา
จัดตั้ง:    •  20 ธันวาคม พ.ศ. 2526 (สุขาภิบาลร่วมจิต)   •  25 พฤษภาคม พ.ศ. 2542 (เทศบาลตำบลร่วมจิต) 
การปกครอง
 • นายกเทศมนตรี: ชุมพล ร่วมสุข
พื้นที่
 • ทั้งหมด: 9.220 ตร.กม. (3.560 ตร.ไมล์)
ประชากร (2562)
 • ทั้งหมด: 3,434 คน
 • ความหนาแน่น: 372.45 คน/ตร.กม. (964.6 คน/ตร.ไมล์)
รหัส อปท.: 05530302
ที่อยู่ สำนักงาน: สำนักงานเทศบาลตำบลร่วมจิต เลขที่ 196 หมู่ที่ 2 ตำบลร่วมจิต อำเภอท่าปลา จังหวัดอุตรดิตถ์ รหัสไปรษณีย์ 53190
โทรศัพท์: 055-406-010
เว็บไซต์: http://www.ruamjit.go.th
 ส่วนหนึ่งของสารานุกรมประเทศไทย
ร่วมจิต เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลร่วมจิต ในอำเภอท่าปลา จังหวัดอุตรดิตถ์ ซึ่งครอบคลุมพื้นที่หมู่ 1,4 และบางส่วนของหมู่ 2,3,10,11 เดิมมีฐานะเป็นสุขาภิบาลร่วมจิตจัดตั้งขึ้นใน พ.ศ. 2526 แล้วจึงยกฐานะขึ้นเป็นเทศบาลตำบลใน พ.ศ. 2542 ด้วยผลของกฎหมาย นับเป็นเทศบาลตำบลแห่งที่ 2 ของอำเภอท่าปลา ที่จัดตั้งขึ้นพร้อมกันกับเทศบาลตำบลท่าปลา ปัจจุบันเทศบาลตำบลร่วมจิตมีประชากร 3,434 คน ตั้งอยู่ทางตะวันตกเฉียงใต้ของอำเภอท่าปลา อยู่ห่างจากตัวจังหวัดอุตรดิตถ์เป็นระยะทาง 29 กิโลเมตร
เทศบาลตำบลร่วมจิต มีขนาดตัวเมืองใหญ่และมีความเจริญกว่าตัวอำเภอท่าปลามาก เป็นศูนย์กลางทางเศรษฐกิจที่สำคัญแห่งหนึ่งของอำเภอท่าปลา เป็นที่ตั้งของธนาคารออมสิน สาขาอำเภอท่าปลา, ธนาคารเพื่อการเกษตรและสหกรณ์การเกษตรอำเภอท่าปลา การไฟฟ้าส่วนภูมิภาคอำเภอท่าปลา สหกรณ์การเกษตรอำเภอท่าปลา (สหกรณ์การเกษตรนิคมฯลำน้ำน่าน) นอกจากนี้ยังมีที่ทำการไปรษณีย์ร่วมจิต ซึ่งใช้รหัสไปรษณีย์แยกกันกับไปรษณีย์ท่าปลา ส่วนสภาพสังคมมีโรงเรียนทั้งหมดสามแห่ง ได้แก่ โรงเรียนอนุบาลอำเภอท่าปลา โรงเรียนร่วมจิตวิเทศศึกษา และโรงเรียนนิคมสร้างตนเองลําน้ำน่านสงเคราะห์ 3 ด้านสาธารณสุขนั้นมีโรงพยาบาลส่งเสริมสุขภาพตำบลร่วมจิต และโรงพยาบาลท่าปลาตั้งอยู่ห่างจากเขตพื้นที่เทศบาลไปอีกประมาณ 11 กิโลเมตร
แหล่งข้อมูลอื่น

เว็บไซต์เทศบาลตำบลร่วมจิต เก็บถาวร 2020-08-07 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดอุตรดิตถ์ |
| --- | --- | --- |
| เทศบาลเมือง |  อุตรดิตถ์  |  |
| เทศบาลตำบล |  คุ้งตะเภา  งิ้วงาม  จริม  ตรอน  ทองแสนขัน  ท่าปลา  ท่าสัก  ท่าเสา  ทุ่งยั้ง  น้ำปาด  น้ำริด  ในเมือง  บ้านเกาะ  บ้านแก่ง  บ้านโคก  บ้านด่านนาขาม  ป่าเซ่า  ผาจุก  พระเสด็จ  ฟากท่า  ร่วมจิต  วังกะพี้  ศรีพนมมาศ  หัวดง  หาดกรวด  |  |
| องค์การบริหารส่วนตำบล |  ข่อยสูง  ขุนฝาง  คอรุม  ชัยจุมพล  ด่านแม่คำมัน  เด่นเหล็ก  ถ้ำฉลอง  ท่าปลา  ท่าแฝก  ท่ามะเฟือง  ท่าสัก  นาขุม  นางพญา  นานกกก  นายาง  นาอิน  น้ำไคร้  น้ำไผ่  น้ำพี้  น้ำหมัน  น้ำอ่าง  ในเมือง  บ่อทอง  บ่อเบี้ย  บ้านแก่ง  บ้านโคน  บ้านด่าน  บ้านด่านนาขาม  บ้านดารา  บ้านฝาย  บ้านเสี้ยว  บ้านหม้อ  ป่าคาย  ผักขวง  ผาเลือด  ไผ่ล้อม  ฝายหลวง  พญาแมน  ฟากท่า  ม่วงเจ็ดต้น  แม่พูล  ร่วมจิต  ไร่อ้อย  วังดิน  วังแดง  สองคอน  สองห้อง  แสนตอ (อำเภอเมืองอุตรดิตถ์)  แสนตอ (อำเภอน้ำปาด)  ห้วยมุ่น  หาดงิ้ว  หาดล้า  หาดสองแคว  |  |
ฮะดีษษะกอลัยน์

ฮะดีษษะกอลัยน์ (สิ่งหนักสองสิ่ง) เป็นฮะดีษหนึ่งที่มุตะวาติรของท่านศาสดาแห่งอิสลาม
انی تارک فیکم الثقلین کتاب الله وعترتی ما ان تمسکتم بهما لن تضلوا بعدی: کتاب الله فیه‌الهدی والنور حبل ممدود من السماء الی الارض وعترتی اهل بیتی وان اللطیف الخبیر قد اخبرنی‌انهما لن یفترقا حتی یردا علی الحوض وانظروا کیف تخلفونی فیهما
"แท้จริงฉันฝากฝังสิ่งหนักสองสิ่งไว้ในหมู่พวกท่าน คือ คัมภีร์ของอัลลอฮ์ และลูกหลานของฉัน หากพวกท่านยึดสองสิ่งนี้แล้ว พวกท่านจะไม่หลงทางเลยภายหลังจากฉัน คัมภีร์ของอัลลอฮ์นั้นมีทางนำและรัศมีในนั้น คือสายเชือกที่ทอดยาวจากชั้นฟ้าสู่ผืนดิน ส่วนลูกหลานของฉัน คือ ครอบครัว (อะฮ์ลุลบัยต์) ของฉัน แท้จริงพระผู้ทรงอ่อนโยน พระผู้ทรงตระหนักยิ่งได้แจ้งข่าวแก่ฉันว่า แท้จริงทั้งสองสิ่งนี้จะไม่แยกออกจากกันเลยจนกว่าจะพบฉัน ณ บ่อน้ำ แล้วจงดูเถิดพวกท่านจะฝ่าฝืนฉันอย่างไรเกี่ยวกับสองสิ่งนี้"
อุมมุสะละมะฮ์ ก็รายงานฮะดีษหนึ่งที่มีใจความเดียวกับฮะดีษษะกอลัยน์จากท่านศาสดาแห่งอิสลามไว้เช่นกันว่า "อาลีอยู่กับกุรอาน และกุรอานก็อยู่กับอาลี ทั้งสองจะไม่แยกออกจากกัน จนกว่าจะพบฉัน ณ บ่อน้ำเกาษัร"
มีรฮามิด ฮุเซน กล่าวชื่อของบุคคลเหล่านี้ไว้ และยังยืนยันถึงความถูกต้องของฮะดีษษะกอลัยน์ไว้ในวารสาร (ดารุตตักรีบ บัยนัลมะษาฮิบิล อิสลามียะติ) ที่ตีพิมพ์เกี่ยวกับเรื่องไว้ในอียิปต์เมื่อหลายปีก่อน
ฮะดีษษะกอลัยน์ เป็นหนึ่งในกรณีที่พิพาทกันระหว่างชาวซุนนีและชาวชีอะฮ์ โดยชีอะฮ์กล่าวแก่ชาวซุนนีว่า ผู้นำของพวกเขา ท่านอุมัร บิน ค็อฏฏอบ ไม่ให้เกียรติการชี้นำของท่านศาสดาในฮะดีษนี้ ด้วยคำกล่าวที่เป็นที่รู้จักกันของเขาที่ว่า คัมภีร์ของอัลลอฮ์ก็เพียงพอแล้วสำหรับเรา(ฮัสบุนากิตาบั้ลลอฮ์)
ความหมายของ ษิกล์

ษิกล์ ในพจนานุกรม หมายถึง สิ่งหนักและขุมทรัพย์
แหล่งอ้างอิง ฮะดีษษะกอลัยน์

ตำรามากมายทัังของชีอะฮ์และซุนนีที่กล่าวถึงฮะดีษนี้ไว้ แหล่งอ้างอิงบางส่วนของชาวซุนนีที่บันทึกฮะดีษษะกอลัยน์ไว้ ได้แก่:
ซอเฮี้ยะห์ติรมีซี เล่ม 5 หน้า 662-663 รายงานจากสาวกกว่า 30 ท่าน
มุสตัดร็อก ฮากิม ฟัศล์ "ฟะฎีลัต อัศฮาบ" เล่ม 3 หน้า 109-110 148 และ 533  ท่านระบุว่าฮะดีษนี้ถูกต้องตามทัศนะของเชคทั้งสอง (บุคอรีและมุสลิม)
สุนนันอิบนุมาญะฮ์ เล่ม 2 หน้า 432
มุสนัด อะห์มัด บิน ฮัมบัล เล่ม 3 หน้า 14 17 26 59 เล่ม 4 หน้า 366 370-372
ฟะฎออิล ซอฮาบะฮ์ อะห์มัด บิน ฮัมบัล เล่ม 2 หน้า 585ฮะดีษ 990
คอซออิศ นะซาอี หน้า 21  30
ซอวาอิกุลมุห์ริเกาะฮ์ อิบนุฮะญัร ฮัยษะมี หมวดที่ 11 ส่วนที่ 1 หน้า 230
กะบีร ฏอบรอนี เล่ม 3 หน้า 62-63 137
กันซุลอุมมาล มุตตะกี ฮินดี หมวดว่าด้วยเรื่องการยึดมั่นสายเชื่อกแห่งอัลลอฮ์ เล่ม 1 หน้า
ตัฟซีร อิบนุกะษีร เล่ม 4 หน้า 113 ใต้โองการ 23/42
ฏอบะกอตุลกุบรอ อิบนุสะอัด เล่ม 2 หน้า 194 พิมพ์เลบานอน
อัลญะมีอุศซอฆีร สุยูฏี เล่ม 1 หน้า 353 และเล่ม 2
มัจมะอุซซะวาอิด ฮัยษะมี เล่ม 9 หน้า 163
ฟาติฮุลกะบีร เล่ม 1 หน้า 451
ญามิอุลอุซูล อิบนุอะษีร เล่ม 1 หน้า 187
ตารีค อิบนุ อะซากิร เล่ม 5 หน้า 436
ดุรรุลมันษูร ฮาฟิซ สุยูฏี เล่ม 2 หน้า 60
ยานาบิอุลมะวัดดะฮ์  กอนดูซี ฮะนะฟี หน้า 38 183เป็นต้น قندوزی Hanafi,PP:۳۸،۱۸۳
ลิงก์ที่เกี่ยวข้อง

การวิเคราะห์เกี่ยวกับฮะดีษษะกอลัยน์
↑  مستدرک حاکم، ج ۳، ص ۱۲۴
↑  صواعق المحرقه، ابن حجر، فصل ۹، بخش ۲، ص ۱۹۱، ۱۹۴
↑  تاریخ الخلفا، جلال الدین سیوطی، ص ۱۷۳
↑  وحدت و انسجام اسلامی از دیدگاه آیت‌الله بروجردی
↑  ۱. صحیح بخاری، باب کتابه العلم من کتاب العلم، ۱/ ۲۲ و مسند احمد حنبل، تحقیق احمد محمد شاکر، حدیث ۲۹۹۲ و طبقات ابن سعد، ۲/ ۲۴۴، چاپ بیروت.
↑  نگاهی به حدیث ثقلین، سید علی میلانی
เทศบาลตำบลหนองหาร

| เทศบาลตำบลหนองหาร |
| --- | --- |
เทศบาลตำบล
   ตรา
คำขวัญ: สมเด็จย่าคุ้มเกล้า ร่มเงาประเพณีล้านนา เศรษฐกิจก้าวหน้า การศึกษาก้าวไกล
ประเทศ:  ไทย
จังหวัด: เชียงใหม่
อำเภอ: สันทราย
การปกครอง
 • นายกเทศมนตรี: สุพิศ เถียรทิม
พื้นที่
 • ทั้งหมด: 28.28 ตร.กม. (10.92 ตร.ไมล์)
ประชากร
 • ทั้งหมด: 4,332 คน
 • ความหนาแน่น: 153.18 คน/ตร.กม. (396.7 คน/ตร.ไมล์)
รหัส อปท.: 05501412
ที่อยู่ สำนักงาน: สำนักงานเทศบาลตำบลหนองหาร เลขที่ 399 หมู่ 7 ตำบลหนองหาร อำเภอสันทราย จังหวัดเชียงใหม่ 50290
โทรศัพท์: 053-106-951
โทรสาร: 053-106-952
เว็บไซต์: www.nongharn.go.th
 ส่วนหนึ่งของสารานุกรมประเทศไทย
เทศบาลตำบลหนองหาร ตำบลหนองหาร อำเภอสันทราย จังหวัดเชียงใหม่ ครอบคลุมพื้นที่ตำบลหนองหาร (เฉพาะนอกเขตเทศบาลเมืองแม่โจ้) เดิมเป็น องค์การบริหารส่วนตำบลหนองหาร ต่อมาได้รับการยกฐานะจากองค์การบริหารส่วนตำบลหนองหาร อำเภอสันทราย จังหวัดเชียงใหม่ เป็นเทศบาลตำบลหนองหาร ตามประการกระทรวงมหาดไทย ณ วันที่ 27 เดือนตุลาคม พ.ศ. 2552
ประวัติ

เทศบาลตำบลหนองหาร ตั้งอยู่ในเขตท้องที่อำเภอสันทราย จังหวัดเชียงใหม่ เดิมเป็น องค์การบริหารส่วนตำบลหนองหาร ต่อมาได้รับการยกฐานะจากองค์การบริหารส่วนตำบลหนองหาร อำเภอสันทราย จังหวัดเชียงใหม่ เป็นเทศบาลตำบลหนองหาร ตามประการกระทรวงมหาดไทย ณ วันที่ 27 เดือนตุลาคม พ.ศ. 2552 และประกาศในราชกิจจานุเบกษา เล่มที่ 128 ตอนพิเศษ 17 วันที่ 11 กุมภาพันธ์ 2554
อาณาเขตติดต่อ

ทิศเหนือ ติดต่อกับ เทศบาลตำบลเจดีย์แม่ครัว อำเภอสันทราย จังหวัดเชียงใหม่
ทิศตะวันออก ติดต่อกับ เทศบาลตำบลป่าไผ่  อำเภอสันทราย จังหวัดเชียงใหม่
ทิศใต้ ติดต่อกับ เทศบาลเมืองแม่โจ้ อำเภอสันทราย จังหวัดเชียงใหม่
ทิศตะวันตก ติดต่อกับ องค์การบริหารส่วนตำบลเหมืองแก้ว  อำเภอแม่ริม จังหวัดเชียงใหม่
จำนวนหมู่บ้าน

มีจำนวนหมู่บ้าน 5 หมู่บ้าน ดังนี้
| --- | --- |
หมู่บ้าน: จำนวนพื้นที่ (ตร.กม)
หมู่ที่ 1 บ้านแม่เตาไห: 0.75
หมู่ที่ 4 บ้านทุ่งหมื่นน้อย: 
หมู่ที่ 7 บ้านหนองหาร: 6.21
หมู่ที่ 8 บ้านวิเวก: 2.25
หมู่ที่ 10 บ้านเกษตรใหม่: 9.30
หมู่ที่ 13 บ้านดอยน้อยพัฒนา: 9.77
รวมพื้นที่ทั้งสิ้น: 28.28
เขตโอมิยะ

| เขตโอมิยะ 大宮区 |
| --- | --- |
เขต
สำนักงานเขตโอมิยะ
   โลโก้
ที่ตั้งของเขตโอมิยะในนครไซตามะ
เขตโอมิยะที่ตั้งในประเทศญี่ปุ่น
พิกัด: 35°54′23.2″N 139°37′43.1″E﻿ / ﻿35.906444°N 139.628639°E﻿ / 35.906444; 139.628639
ประเทศ:  ญี่ปุ่น
ภูมิภาค: คันโต
จังหวัด:  ไซตามะ
นคร:  ไซตามะ
พื้นที่
 • ทั้งหมด: 12.80 ตร.กม. (4.94 ตร.ไมล์)
ประชากร (1 มีนาคม 2021)
 • ทั้งหมด: 119,298 คน
 • ความหนาแน่น: 9,300 คน/ตร.กม. (24,000 คน/ตร.ไมล์)
สัญลักษณ์ประจำเขต
 • ดอกไม้: ซากูระ
เขตเวลา: UTC+9 (เวลามาตรฐานญี่ปุ่น)
โทรศัพท์: 048-835-3156
ที่อยู่สำนักงาน: 1-124-1 Kishikichō, Ōmiya-ku, Saitama-shi, Saitama-ken  330-8501
เว็บไซต์: www.city.saitama.jp/omiya/index.html
เขตโอมิยะ (ญี่ปุ่น: 大宮区; โรมาจิ: Ōmiya-ku) เป็นหนึ่งในสิบเขตของนครไซตามะ จังหวัดไซตามะ มีขนาดพื้นที่ 12.80 ตารางกิโลเมตร ตั้งอยู่ทางทิศตะวันออกเฉียงเหนือ เป็นเขตศูนย์กลางธุรกิจที่สำคัญของจังหวัดไซตามะและนครไซตามะ โดยปัจจัยด้านเส้นทางคมนาคมที่สำคัญ คือ สถานีรถไฟโอมิยะ
ประวัติ

หลังการฟื้นฟูเมจิ พื้นที่ที่เป็นเขตโอมิยะในปัจจุบันเป็นส่วนหนึ่งของจังหวัดอูราวะ ซึ่งได้ยุบรวมกับจังหวัดอิวัตสึกิ และจังหวัดโอชิ เมื่อ ค.ศ. 1871 เพื่อก่อตั้งเป็นจังหวัดไซตามะ เทศบาลเมืองโอมิยะจัดตั้งขึ้นอย่างเป็นทางการเมื่อวันที่ 1 เมษายน ค.ศ. 1889 ซึ่งอยู่ภายในอำเภอคิตะอาดาจิ จังหวัดไซตามะ
เมื่อวันที่ 3 พฤศจิกายน ค.ศ. 1940 เมืองโอมิยะได้ผนวกเอาหมู่บ้านข้างเคียง ได้แก่ มิฮาชิ โอซาโตะ มิยาฮาระ และนิชชิน เข้ามาเป็นส่วนหนึ่ง และยกฐานะเป็นเทศบาลนครโอมิยะ หลังจากสงคราม อาณาเขตของนครโอมิยะได้ขยายตัวอย่างต่อเนื่อง โดยผนวกเอาหมู่บ้านซาชิโออูงิ มามิยะ อูเอมิซุ คาตายานางิ ฮารูโอกะ และนานาซาโตะ เข้ามาเป็นส่วนหนึ่งเมื่อวันที่ 1 มกราคม ค.ศ. 1955
เมื่อวันที่ 1 พฤษภาคม ค.ศ. 2001 นครโอมิยะได้ควบรวมกับนครอูราวะ และนครโยโนะ เพื่อจัดตั้งเป็นนครไซตามะ และในเดือนเมษายน ค.ศ. 2003 นครไซตามะก็ได้รับการยกฐานะเป็นนครใหญ่ที่รัฐกำหนด และพื้นที่ที่เคยเป็นนครโอมิยะก็ได้ถูกแบ่งออกเป็นเขตต่าง ๆ ได้แก่ เขตคิตะ, เขตมินูมะ, เขตนิชิ, และเขตโอมิยะ
การขนส่ง > รถไฟ

บริษัทรถไฟญี่ปุ่นตะวันออก: โทโฮกุชิงกันเซ็ง / โจเอ็ตสึชิงกันเซ็ง / อากิตะชิงกันเซ็ง / ยามางาตะชิงกันเซ็ง / โฮกูริกุชิงกันเซ็ง / สายคาวาโงเอะ
สถานี: โอมิยะ
บริษัทรถไฟญี่ปุ่นตะวันออก: สายหลักโทโฮกุ / สายทากาซากิ / สายเคฮิง-โทโฮกุ
สถานี: ไซตามะ-ชินโตชิง – โอมิยะ
รถไฟโทบุ: สายโทบุเออร์บันพาร์ก
สถานี: โอมิยะ – คิตะ-โอมิยะ – โอมิยะ-โคเอ็ง
นิวชัทเทิล: สายอินะ
สถานี: โอมิยะ – เท็ตสึโด-ฮากูบุตสึกัง
การขนส่ง > ทางหลวง

ทางด่วนชูโตะ สายโอมิยะ
ทางหลวงแผ่นดินหมายเลข 17
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ōmiya-ku, Saitama
เว็บไซต์ทางการ (ในภาษาญี่ปุ่น)
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
เทศบาลตำบลสำราญ

เทศบาลตำบลสำราญ สามารถหมายถึง
เทศบาลตำบลสำราญ อำเภอเมืองยโสธร จังหวัดยโสธร
เทศบาลตำบลสำราญ อำเภอเมืองขอนแก่น จังหวัดขอนแก่น
อเนโดกิ

| --- | --- |
อเนโดกิ
あねどきっ
ชื่อภาษาอังกฤษ: Anedoki
แนว: คอมมานดี้, โรแมนติก
มังงะ
เขียนโดย: มิซึกิ คาวาชิตะ
สำนักพิมพ์:  ชูเอฉะ
อเนโดกิ (ญี่ปุ่น: あねどきっ; โรมาจิ: Anedoki; ทับศัพท์: อเนะโดคิ) เป็นการ์ตูนญี่ปุ่นที่เขียนและวาดภาพโดย มิซุกิ คาวาชิตะ ผู้เขียนเรื่อง อิจิโกะ 100% เป็นเรื่องราวของเด็กหนุ่มม.ต้นธรรมดาๆ นาม โอชิอาอิ โคตะ ที่บังเอิญไปพบกับหญิงสาวลึกลับกลางทางกลับบ้าน ที่อยู่ดีๆก็มาขอกินไอศกรีมที่เขาถืออยู่ และเขายังโดนหาว่าลามกอีก เมื่อกลับถึงบ้านเขาก็ยังต้องเจอกันอีกแถมคราวนี้ก็มาขอเป็นพี่เลี้ยงให้อีกด้วย
เรื่องนี้ถูกตีพิมพ์ครั้งแรกเมื่อวันที่ 8 กรกฎาคม 2552 ในนิตยสาร โชเน็นจัมป์รายสัปดาห์ ของสำนักพิมพ์ ชูเอฉะ
เนื้อเรื่อง

เป็นเรื่องราวของเด็กหนุ่มอายุ 13 นาม โอชิอาอิ โคตะ ได้ไปพบกับหญิงสาวลึกลับระหว่างทางกลับจากโรงเรียน และเธอก็ได้ขอกินไอศกรีมที่โคตะถืออยู่ โคตะคิดว่านั่นคือการจูบทางอ้อม เมื่อเธอจับได้ว่าโคตะคิดว่านี่คือการจูบทางอ้อม เธอจึงพูดกับโคตะว่า "คนลามก" และโคตะก็ได้วิ่งหนีไปพร้อมกับทำสมุดตกไว้ เมื่อโคตะกำลังจะถึงบ้านของเขา เขาได้พบกับพ่อของเขาที่กำลังรีบจะออกไปทำธุระข้างนอกอย่างกะทันหัน และหญิงสาวลึกลับก็ปรากฏตัวขึ้น เธอได้คืนสมุดเรียนให้แก่โคตะ และเพื่อเป็นการตอบแทนเรื่องไอศกรีมเธอจึงอาสาที่จะดูแลโคตะระหว่างที่พ่อของโคตะไม่อยู่
วันต่อมาโคตะได้ไปพบซองที่นัตสึกิซ่อนไว้ ในซองนั้นมีเงินอยู่ ทำให้โคตะสงสัยว่า นัตสึกิไปเอามาจากไหนกันแน่ วันต่อมาจึงได้สะกดรอยตามนัตสึกิออกไป เพื่อหาคำตอบว่าเธอเอาเงินมาจากไหน
เมื่อนัตสึกิไปพบชายชุดดำสองคนที่เข้ามาถามทาง และได้หยิบซองออกมาจากเสื้อ ทำให้โคตะเข้าใจผิดคิดว่านัตสึกิเอาเงินมาจากสองคนนี้ โคตะเลยวิ่งเข้าไปเพื่อจะหยุดเธอ
เมื่อโคตะรู้ว่าทั้งสองคนกำลังจะไปงานแต่งงานของเพื่อนไม่รู้ทางจึงเข้ามาถามนัตสึกิ ทำให้โคตะหน้าแตกเต็มๆ และในขณะนั้นเองมีโจรวิ่งราวผ่านมานัตสึกิจึงได้กระโดดเข้าช่วยไว้ได้ทันที เจ้าของกระเป๋าจะให้ค่าตอบแทนแต่โคตะปฏิเสธออกไป แต่สุดท้ายก็รับไว้อยู่ดี วันนั้นทั้งโคตะและนัตสึกิก็โดดเรียน และออกไปซื้อของกันสองคน
เมื่อทั้งคู่กับมาถึงบ้าน นัตสิกิบอกให้โคตะลองใส่ชุดว่ายน้ำที่เธอเลือกมาให้โคตะใส่ดู และอยู่ดีๆ เพื่อนๆของโคตะก็แห่กันมาทำให้เข้าใจผิดว่าโคตะมีอะไรกันกับนัตสึกิ และ ซากุไร คานาเดะ ที่โคตะแอบชอบก็อยู่ด้วย และวันนั้นเพื่อนๆของโคตะที่มาทั้งหมดก็ค้างอยู่ที่บ้านของโคตะ
ต่อมาเมื่อถึงปิดเทอมหน้าร้อนพวกโคตะมีนัดจะไปว่ายน้ำกันแต่ว่าโคตะว่ายน้ำไม่เป็น แต่ด้วยที่อยากจะโชว์ให้คานาเดะได้เห็นจึงซื้อหนังสือสอนว่ายน้ำมาลองฝึกในอ่างที่บ้านดูแต่ก็ไม่ได้ผล นัตสึกิที่นั่งอยู่ข้างๆก็เลยอาสาที่จะเป็นครูฝึกให้ เขาและนัตสึกิจึงแอบเข้าไปใช้สระว่ายน้ำของโรงเรียนเป็นสถานที่ฝึก แต่ถูกคนมาเห็นทันใด้นั้นโคตะที่กำลังตกใจก็ว่ายน้ำเป็นขึ้นมาทันที
รายชื่อตอน

ฮากิวาระ นัตสึกิ
เทศบาลตำบลหนองหัวฟาน

| เทศบาลตำบลหนองหัวฟาน |
| --- | --- |
เทศบาลตำบล
ประเทศ:  ไทย
จังหวัด: นครราชสีมา
อำเภอ: ขามสะแกแสง
การปกครอง
 • นายกเทศมนตรี: ระยอง พิมพ์ปรุ
ประชากร (2555)
 • ทั้งหมด: 4,818 คน
รหัส อปท.: 05301102
ที่อยู่ สำนักงาน: เลขที่ 555 หมู่ 5 ถนนหญ้าคา-หนองหัวฟาน ตำบลหนองหัวฟาน อำเภอขามสะแกแสง จังหวัดนครราชสีมา 30290
โทรศัพท์: 044-971-223-4
โทรสาร: 044-971-223
เว็บไซต์: www.nonghuafancity.go.th
 ส่วนหนึ่งของสารานุกรมประเทศไทย
เทศบาลตำบลหนองหัวฟาน เป็นเทศบาลแห่งหนึ่งใน อำเภอขามสะแกแสง จังหวัดนครราชสีมา
ประวัติ

เดิมเทศบาลตำบลหนองหัวฟาน เป็นสุขาภิบาลอยู่ในเขตการปกครองของอำเภอขามสะแกแสง จังหวัดนครราชสีมา
วันที่ 24 กุมภาพันธ์ 2542 สุขาภิบาลหนองหัวฟาน ยกฐานะเป็นเทศบาลตำบลหนองหัวฟาน
ที่ตั้งและอาณาเขต

เทศบาลตำบลหนองหัวฟาน ตั้งอยู่ห่างจากขามสะแกแสงไปทางทิศตะวันออกเฉียงเหนือ ประมาณ 16 กิโลเมตร
ทิศเหนือ ติดต่อกับ อบต.หนองหัวฟานและอำเภอคง
ทิศตะวันออก ติดต่อกับ อบต.หนองหัวฟาน, อบต.เมืองนาท
ทิศใต้ ติดต่อกับ อบต.หนองหัวฟาน, อบต.เมืองนาท และอำเภอคง
ทิศตะวันตก ติดต่อกับ อบต.เมืองนาท
ชุมชน

เทศบาลตำบลหนองหัวฟาน ครอบคลุมพื้นที่ 5 หมู่บ้าน ดังนี้
หมู่ที่ 2 บ้านเมืองนาท
หมู่ที่ 3 บ้านดอนทะยิง
หมู่ที่ 4 บ้านหินตั้ง
หมู่ที่ 5 บ้านหนองหัวฟาน
หมู่ที่ 10 บ้านตลุงหว้า
ประชากร

จำนวนประชากร ณ เดือนกุมภาพันธ์ 2555
จำนวนทั้งสิ้น 4,818 คน เป็นชาย 2,424 คน เป็นหญิง 2,394 คน
เตียวเลี้ยว

| เตียวเลี้ยว |
| --- | --- |
張遼
ภาพวาดเตียวเลี้ยวในสมัยราชวงศ์ชิง

ขุนพลฝ่ายหน้า (前將軍)
ดำรงตำแหน่ง ค.ศ. 220 (220) – ค.ศ. 222 (222)
กษัตริย์: โจผี
ขุนพลโจมตีภาคตะวันออก (征東將軍)
ดำรงตำแหน่ง ค.ศ. 215 (215) – ค.ศ. 220 (220)
กษัตริย์: พระเจ้าเหี้ยนเต้
หัวหน้ารัฐบาล: โจโฉ
ขุนพลปราบโจร (盪寇將軍)
ดำรงตำแหน่ง ค.ศ. 205 (205) – ค.ศ. 215 (215)
กษัตริย์: พระเจ้าเหี้ยนเต้
หัวหน้ารัฐบาล: โจโฉ (ตั้งแต่ ค.ศ. 208)
นายกองทหารม้า (騎都尉) (ภายใต้ลิโป้)
ดำรงตำแหน่ง ค.ศ. 192 (192) – ค.ศ. 198 (198)
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ค.ศ. 169 Shuocheng District Shuozhou มณฑลส่านซี
เสียชีวิต: ปลาย ค.ศ. 222 (53 ปี) อำเภอเจียงตู หยางโจว มณฑลเจียงซู
บุตร: Zhang Hu ลูกชายอย่างน้อยหนึ่งคน
อาชีพ: ขุนพล
ชื่อรอง: เหวินยฺเหวียน (文遠)
ชื่อหลังเสียชีวิต: กังโหว (剛侯)
ตำแหน่ง: จิ้นหยางโหว (晉陽侯)

เตียวเลี้ยว (ค.ศ. 169 – ปลาย ค.ศ. 222) ชื่อรอง เหวินยฺเหวียน เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ขุนพลคนสำคัญของโจโฉ เดิมอยู่รับใช้ลิโป้ ต่อมาลิโป้ถูกจับได้ที่เมืองแห้ฝือถูกประหาร ส่วนเตียวเลี้ยวโจโฉเกลี้ยกล่อมให้มาร่วมงานด้วย และเป็นบุคคลที่กวนอูให้ความเคารพนับถือ เพราะนับถือในความซื่อสัตย์และฝีมือ ทั้ง ๆ ที่อยู่คนละฝ่ายกัน ซึ่งเตียวเลี้ยวเป็นคนที่อาสาโจโฉไปเกลี้ยกล่อมกวนอูขณะที่แตกทัพให้มาอาศัยอยู่ชั่วคราวกับโจโฉนั่นเอง
ตันซิ่ว ผู้เขียนจดหมายเหตุสามก๊ก จัดให้เตียวเลี้ยวเป็นหนึ่งในห้าทหารเสือแห่งวุยก๊ก ร่วมกับอิกิ๋ม เตียวคับ งักจิ้น และซิหลง
ประวัติ

เตียวเลี้ยวเป็นขุนพลที่มีความชำนาญทั้งในพิชัยสงคราม กลศึก การรบบนหลังม้า จึงมักได้รับหน้าที่ภาระสำคัญจากโจโฉเสมอ ๆ แม้จะเป็นขุนพลผู้มาสวามิภักดิ์ภายหลัง เช่นการรักษาเมืองหับป๋า ซึ่งเป็นจุดยุทธศาสตร์สำคัญในการรบกับซุนกวน ซึ่งเตียวเลี้ยวก็สามารถทำหน้าที่ได้ดี นอกจากจะรักษาฐานที่มั่นไว้ได้โดยตลอดแล้ว ยังสามารถเป็นฝ่ายรุก รบชนะทัพง่อหลายครั้ง จนเกือบจะจับเป็นซุนกวนได้ จึงเป็นขุนพลที่ทางง่อก๊กขยาดในฝีมือ ถึงกับมีคำกล่าวว่า
เด็ก ๆ เมืองง่อนั้นหากกำลังร้องไห้ แม้เพียงได้ยินชื่อเตียวเลี้ยวเป็นต้องหยุดร้อง
เตียวเลี้ยวมีตำแหน่งเป็นหนึ่งในห้าทหารเสือของวุยก๊ก (เตียวเลี้ยว, เตียวคับ, งักจิ้น, ซิหลง และอิกิ๋ม) เตียวเลี้ยวเสียชีวิตลงเพราะโดนลูกธนูยิงเมื่อโจผีบุกง่อก๊ก หลังจากโจผีทราบถึงการเสียชีวิตของเตียวเลี้ยวก็จัดพิธีศพอย่างยิ่งใหญ่สมเกียรติ
ข้อเท็จจริงทางประวัติศาสตร์แตกต่างจากวรรณกรรมอยู่พอสมควร จดหมายเหตุสามก๊กของเฉินโซ่วระบุว่า หลังจากพระเจ้าโจผีขึ้นครองราชย์แล้ว ซุนกวนเป็นฝ่ายยกทัพมารุกรานวุยก๊ก (ไม่ใช่โจผียกไป) เตียวเลี้ยวจึงถูกส่งตัวมาประจำการ ณ หับป๋าอีกครั้ง และเขาก็เอาชนะทัพง่อได้เป็นครั้งที่สอง ทำให้โจผีชื่นชมมาก จึงได้เพิ่มบรรดาศักดิ์และมอบเกียรติยศให้มากมาย ถึงขนาดได้กล่าวเปรียบเทียบเขากับ “ซ่าวหู่” ยอดนักรบในสมัยราชวงศ์โจว
จากนั้นไม่นานเตียวเลี้ยวก็ล้มป่วย พระเจ้าโจผีจึงส่งแพทย์หลวงประจำราชสำนักไปรักษาอาการ ทั้งยังเสด็จไปเยี่ยมเตียวเลี้ยวเป็นการส่วนตัวและเสวยอาหารร่วมกับเขาอย่างไม่ถือตัว จนอาการของเตียวเลี้ยวดีขึ้น แต่เมื่อผ่านไปไม่นานนักซุนกวนก็ตั้งทัพหมายจะรุกรานวุยก๊กอีกครั้ง พระเจ้าโจผีจึงให้เตียวเลี้ยวไปรับศึกร่วมกับโจฮิว เมื่อครั้นสองฝ่ายประจันหน้ากันที่แม่น้ำแยงซี ซุนกวนซึ่งเคยแพ้เตียวเลี้ยวมาหลายครั้งหลายหนถึงกับกล่าวว่า
“แม้แต่อาการป่วย  ยังไม่สามารถหยุดยั้งเตียวเลี้ยวได้  พวกเราต้องระวังให้ดี”
และแม้จะไม่ได้รบกับซุนกวนอีก แต่เตียวเลี้ยวก็สามารถนำทัพเอาชนะลิห้อมแห่งกังตั๋งได้ในปีเดียวกันนั้นซึ่งถือเป็นชัยชนะเหนือง่อก๊กรอบที่สาม อย่างไรก็ตาม เตียวเลี้ยวก็ล้มป่วยลงอีกครั้งและเสียชีวิตอันแตกต่างจากในวรรณกรรมสามก๊ก
ทั้งนี้ เตียวเลี้ยวถือเป็นหนึ่งในยอดนายทหารยุคสามก๊กที่นับได้ว่ามีความเก่งกาจและมีสติปัญญา เขาได้รับการยกย่องจากเฉินโซ่ว ผู้บันทึกจดหมายเหตุสามก๊กให้เป็น “ขุนพลอันดับหนึ่ง” ในบรรดาห้าทหารเอกแห่งวุยก๊ก อันประกอบด้วย เตียวเลี้ยว เตียวคับ ซิหลง งักจิ้น และอิกิ๋ม
ดูเพิ่ม

ตัวละครในสามก๊ก
โจโฉ
โจผี
กวนอู
ลิโป้
อี มิน-อู

| อี มิน-อู |
| --- | --- |
อี มิน-อูในปี 2014
ข้อมูลพื้นฐาน
รู้จักในชื่อ: M
เกิด:  (1979-07-28) 28 กรกฎาคม ค.ศ. 1979 (45 ปี) ช็อนจู จังหวัดช็อลลาเหนือ เกาหลีใต้
อาชีพ: นักร้อง นักแสดง นักธุรกิจ

อาชีพทางดนตรี
แนวเพลง: เคป็อป เจป็อป แดนซ์
เครื่องดนตรี: เสียงร้อง
ช่วงปี: 1998–ปัจจุบัน
ค่ายเพลง: เอสเอ็ม Good M Rising Shinhwa Company Liveworks Company
สมาชิกของ: ชินฮวา

เว็บไซต์: http://www.mrising.co.kr/
 นักดนตรี

ชื่อเกาหลี
ฮันกึล: 이민우
ฮันจา: 李玟雨
อาร์อาร์: I Min-u 
เอ็มอาร์: Yi Minu 
 
นักดนตรี
อี มิน-อู (อักษรโรมัน: Lee Min-woo; เกาหลี: 이민우; ฮันจา: 李玟雨; อาร์อาร์: I Min-u; เอ็มอาร์: Yi Min-u; เกิด 28 กรกฎาคม ค.ศ. 1979) เป็นนักร้องและนักแสดงชาวเกาหลีใต้ เป็นสมาชิกของชินฮวา
ผลงาน > ผลงานเพลง

| # | รายละเอียด | รายชื่อเพลง | ยอดขาย |
| --- | --- | --- | --- |
| 1 | อัลบั้มแรก Un-Touch-Able  (พฤศจิกายน 2003) |  Intro  Punch  One in a Million (1/1000000)  Just One Night  Sweet Girl [Special performance with Lee Hyori]  Biya (Can't Let Go)  A Misunderstanding  Un-touch-able  Just Like..  Option  To Y...  ..없게 만들어요 (feat. Junjin and Lyn)  For you(to my lovely fans)  |  |
| 2 | ซิงเกิล 'If You...' (2005) |  If You...  Overdoze  Un-Touch-Able (Acoustic ver.)  If You... (D-South Remix) |  |
| 3 | อัลบั้มที่2 'IInd Winds'  (กันยายน 2005) |  Fighter  蜃 氣 樓 (신기루)  Last, First Kiss  Bump!!!  (special perf. ft.Junjin)  Let Me Love you  Girl Friend  Interlude  Sometimes  Battle(Jump! Jump!)  L.U.V  Sweet Sound (OST. Bystander)  Overdoze – Remix |  |
|  | IInd Winds Lineage II Limited Design  (CD+DVD) | DVD content Battle (Jump! Jump) Music Video, (Lineage II Version)  Lineage II Client Program  |  |
| 4 | 'IInd Winds' Girl Friend Edition  (CD+VCD+Photobook) |  Fighter  蜃 氣 樓 (신기루)  Last, First Kiss  Bump!!!  Let Me Love you  Girl Friend  Interlude  Sometimes  Battle(Jump! Jump!)  L.U.V  Sweet Sound (OST. Bystander)  Overdoze – Remix |  |
| 5 | อัลบั้มที่3 'Explore M'  (กรกฎาคม 2007) |  Showdown (feat. Eric) [Performance]  The "M" Style (feat.Tablo)  Boy Friend  Stomp (feat. Dyna-mic)  LA NOCHE BONITA  AM 07:05  Play My Song (featuring Tiger JK & T)  너뿐이라고 (Untouchable Part II)  Pretty Woman  One Last Cry  L.O.V.E  My Child (98.06.24) |  |
|  | Special Edition CD + Video CD | 13. The M Style (Remix version) |  |
| 6 | Mini Album 'The Sentimental Reasons'  (ธันวาคม 2007) |  Just One More Night  Believe in love  The beautiful words which called love  Back to the Funk — M’s Life  Believe in Love （M’s Sentimental Ver.）  Just One More Night（M’s Romanticize Ver.） |  |
| 7 | อัลบั้มที่4 'M Rizing'  (กันยายน 2008) |  I'm Here  남자를 믿지마 (Feat. BigTone)  I “M” U (Feat. MightyMouth)  용서해  멋진 인생  가면 무도회 (Feat. BigTone)  윙크 쇼  Honey 꼬시기 - Feat. 유빈 (Wonder Girls)  Sad Song  반한 Girl  나의 여백(M’s Epilogue)  ...없게 만들어요  Hot! (Feat. 손담비)...) |  |
| 8 | Mini Album 'Minnovation'  (มิถุนายน 2009) |  Minnovation  Love Me Ice Cream  Summer Time  나 집으로 가는 길  가면 무도회 – Outsidaz Club Remix  The "M" Style – BK Remix |  |

M Live Works 2006-2007
The New Classik...And You Don't Stop (Various Artist)
City of Mine (ft. Eric)
SAT with M - Eraser นักร้องสาว SAT เพลงนี้ได้มินอูทั้งเป็นโปรดิวเซอร์ ร่วมร้อง และแสดงมิวสิกวิดีโอให้ด้วย
Dana - Already one year หนึ่งในสมาชิกวงชอนซางจีฮี (CSZH)
Jewelry - Superstar เพลงนี้มินอูเป็นผู้แต่งเนื้อร้อง และสาวๆยังใช้เพลงนี้เป็นเพลง Title Track สำหรับอัลบั้มที่3ของพวกเธออีกด้วย
Wonder Girls - Move เพลงนี้ของวงWonder Girls มินอูเป็นผู้โปรดิวซ์ให้
Kim Dongwan - My Love (ft. Eric) เพลงนี้เป็นเพลงที่ถูกบรรจุอยู่ในอัลบั้มเดี่ยวชุดแรกของดงวาน ซึ่งมินอูเป็นผู้แต่ง และมีเอริคมาช่วยร้องท่อนแรพในเพลงนี้
2006: M 'Girl Friend' concert <DVD released>
2006: M Live Works concert <DVD released>
2007: M's World (Explore M) concert
กุมภาพันธ์ 2008: M's Valentine Concert
2-3 พฤษภาคม 2008: M Live in Shanghai 2008
ผลงาน > การแสดง

Nonstop5 (sitcom, 2005)
Banjun Drama (2005)
Holy Daddy <원탁의 천사> (Movie, 2006)
'Rush' (Jiljun) (Movie, 1999)
'Haeng Jin (Sitcom, 2000)
'Nonstop' (Sitcom, 2001)
ผลงาน > มิวสิกวิดีโอ

Hye Ryung - One Ring (Pan Ji Ha Na) เฮรยองเป็นนักร้องสาวเสียงดีเพื่อนร่วมค่าย มินอูรับแสดงในมิวสิกวิดีโอตัวนี้ซึ่งมีฉากจูบที่สุดแสนจะโรแมนติก ถ้าได้มีโอกาสดูเบื้องหลังการถ่ายทำ จะพบว่าฉากดังกล่าวใช้เวลาถ่ายทำอยู่นานทีเดียว
Cici - Cinderella Magic -Cici เป็นนักร้องสาวชาวจีน มิวสิกวิดีโอตัวนี้นอกจากจะได้มินอูร่วมแสดงแล้ว เขายังคิดท่าเต้นให้เธออีกด้วย
ผลงาน > ภาพยนตร์โฆษณา/Modelling

2005: Gmarket Starshop
พฤศจิกายน 2003: KT Megapass CF song
สิงหาคม 2003: Casual clothes 'Naknine'
ผลงาน > MC/DJ

เมษายน 2003: 'Lee Minwoo's Ji Yoo Sun Nun' KBS Radio show
แหล่งข้อมูลอื่น

| ด ค กชินฮวา |
| --- | --- |
 เอริก มุน  อี มิน-อู  คิม ดง วัน  ชิน ฮเย-ซ็อง  ช็อน จิน  แอนดี อี 
อัลบั้มเกาหลี:  Haegyolsa (1998)  T.O.P (1999)  Only One (2000)  Hey, Come On! (2001)  Perfect Man (2002)  Wedding (2002)  Brand New (2004)  State of the Art (2006)  Volume 9 (2008)  The Return (2012)  The Classic (2013)  WE (2015)  Unchanging (2017)  HEART (2018) 
อัลบั้มภาษาญี่ปุ่น:  Inspiration (2006) 
อัลบั้มรวม:  My Choice (2002) 
ชุดอัลบั้ม Winter Story:  Winter Story (2003)  Winter Story 2004–2005 (2004)  Winter Story 2006–2007 (2007)  Winter Story 2007 (2007) 
ทัวร์:  2012 Shinhwa Grand Tour: The Return  2013 Shinhwa Grand Tour: The Classic  2017 Shinhwa Live Unchanging Tour  2018 Shinhwa 20th Anniversary Concert "HEART" Tour 
โทรทัศน์:  Shinhwa Broadcast (List of episodes) 
บทความที่เกี่ยวข้อง:  กูดเอนเตอร์เทนเมนต์  เอสเอ็มเอนเตอร์เทนเมนต์  โอเพนเวิร์ดเอนเตอร์เทนเมนต์  เอสเอ็มทาวน์  แบทเทิล
เฟรัส ตาโบรัต

พีรัท ทาบอรัท หรือ เฟรัส ทาบอรัท (Feras Taborat) นักมวยสากลชาวอินโดนีเซีย สถิติการชก 8 ครั้ง แพ้ 8
ประวัติ

ทาบอรัทเป็นนักมวยสากลชาวอินโดนีเซียที่มาชกอุ่นเครื่องกับนักมวยสากลชาวไทยบ่อยครั้งในช่วงระหว่าง พ.ศ. 2536 – 2539 เคยชกกับสุรชัย แสงมรกต ตะคร้อเล็ก เดชรัตน์ และ สิน ส. เพลินจิต มาแล้วจนกระทั่งชิงแชมป์ PABA แพ้น็อค พิชิต ช. ศิริวัฒน์ จึงไม่ได้มาชกในประเทศไทยอีก
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นมินิมัมเวท เมื่อ 27 สิงหาคม 2538  แพ้คะแนน ขวัญใจ 3เคแบตเตอรี่ ที่ กทม.
ชิงแชมป์ PABA รุ่นไลท์ฟลายเวทเมื่อ 7 เม.ย. 2539 แพ้น็อค พิชิต ช.ศิริวัฒน์ ยก 2 ที่ อุตรดิตถ์